|  |  |
| --- | --- |
|  **Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ** | **РЕПУБЛИКА БЪЛГАРИЯ****НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – РЗОК гр. Пловдив, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД – 09 - 686 от 05.08.2015 година на Управителя на НЗОК,

**ОБЯВЯВА КОНКУРС**

**ЗА ДЛЪЖНОСТ НАЧАЛНИК ОТДЕЛ**

**(ЕДНА ЩАТНА БРОЙКА)**

в отдел „Счетоводство и човешки ресурси”, дирекция „Администриране и правно обслужване на дейността” с месторабота в РЗОК гр. Пловдив, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: Висше;
* образователно- квалификационна степен: Бакалавър;
* професионален опит: 4 /четири/ години;

или

* + минимален ранг за заемане на длъжността: ІII-ти младши.
1. Предпочитани специалности, по които е придобито образованието: „Счетоводство и контрол”, „Финанси”.
2. Специфични изисквания за конкурсната длъжност: няма
3. Допълнителни изисквания за заемане на длъжността, съгласно утвърдена длъжностна характеристика:
* професионален опит – 4 /четири/ години, от които 2 /две/ години в бюджетното счетоводство.
* компютърна грамотност – Word, Excel, Internet;
1. Начин за провеждане на конкурса:
* тест;
* интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС)/;
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в сградата на РЗОК гр. Пловдив, всеки работен ден от 8.30 до 12.30 часа и от 13.00 до 17.00 часа.

Краен срок за подаване на документите до 17.00 часа на 17.08.2015година включително.

8. Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК гр. Пловдив, ул. „Христо Чернопеев” 20, лице за контакт: Илиана Иванова – ст. експерт, тел. 032/603004 и Теменужка Маневска – гл. експерт, тел. 032/603055.

9. Описание на длъжността:

Отговаря за реализиране изискванията на Закона за счетоводство, осъществява финансово-счетоводната политика на НЗОК/РЗОК при спазване основните принципи на счетоводното законодателство, следи за ефективното и законосъобразно разходване на бюджетните средства, съгласно одобрената бюджетна сметка. Ръководи, организира и осъществява предварителен, текущ и последващ вътрешен финансов контрол по спазването на финансовата и платежна дисциплина, подписва заедно с ръководителя всички документи от финансово-имуществен характер, от които произтичат права и задължения за предприятието, подписва баланса и счетоводните отчети, извършва системен анализ на финансовото състояние и финансовите резултати. Носи отговорност за резултатите от взетите от него решения при организирането на цялостната финансово-счетоводна дейност в организацията.

10. Размер на основната заплата определена за длъжността от 400 до 2250 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.